Segwarides
<s>Segwarides (ili Securades, Seguarades, Segurades, Seguradez, Segures) je bio jedan od vitezova arturovog Okruglog stola.</s>

<s>Njegov lik pod imenom - Segures, pojavio se prvi put početkom 13. vijeka u poemi Le Bel Inconnu francuskog pisca Renaut de Beaujea.</s>

<s>U starofrancuskom Ciklusu vulgata poema o Merlinu spominje se kao vitez koji se na na početku saskih ratova, borio na strani kraljeva sjevernih zemalja, i kao jedan od sudionika potrage za Merlinom.</s><s>U Ciklusu vulgata o Lancelotu - Segwarides se spominje kao zaljubljenik u djevu od Roestoca, koju je htio oženiti, ali ga je ova odbila, pa ju je stoga zamrzio.</s><s>Njego srce osvojio je vitez Gawain, koji ga je na turniru porazio.</s><s>U poemama o Tristanu opisan je kao oženjen čovjek, koji je dvaput poražen u borbi za vlastitu ženu i to od Tristana i Bleoberisa.</s>

<s>Po Thomasu Maloryju on je bio Saracen sin kralja Esclabora i brat Palamedesa i Safira.</s><s>Za razliku od Palamedesa on je bio kršten.</s><s>U ranijim djelima navodi se da mu je otac bio Tarsin od Soreloisa.</s><s>Segwarides se borio na turniru održanom u Opasnom (Perilous) zamku  i pomogao Tristanu da porazi divovskog Crnog Nabona, vladara otoka Servage, pa mu je zbog tog Tristan poklonio taj otok.</s>

<s>Tristan je prije nego što je otišao u Irsku po buduću nevjestu Kralja Marka - Izoldu, i prije nego što se u nju zaljubio, popivši s njom ljubavni napitak, imao ljubavnu aferu sa Segwaridesovom ženom.</s><s>Kako se i Mark zagledao u nju, organizirao je jedne noći napad iz zasjede na Tristana, dok je ovaj išao njoj.</s><s>Tristan je pretukao Marka i njegova dva pomoćnika, koji su ga ipak ranili, tako da je ostavio krvavi trag u njenoj sobi, kamo je otišao previti ranu.</s><s>Segwarides je nakon tog vidio krvave tragove u ženinoj sobi, pa ju je prisilio da mu oda ljubavnikovo ime.</s><s>Nakon tog je razjaren napao Tristana, ali ga je ovaj lako savladao, pa se nakon tog više nije osudio potegnuti na velikog viteza.</s>

<s>Tek nakon što se Segwarides oporavio, vitez Bleoberis de Ganis dojahao je do dvorca Kralja Marka i zatražio blagoslov da uzme Segwaridesovu ženu, Mark je to odobrio, pa je Bleoberis odjahao sa Segwaridesovom ženom.</s><s>Očajni Segwarides ga je napao, ali ga Bleoboris oborio i ozbiljno ranio.</s><s>Za njim je u potragu tad krenuo Tristan, on ga je sustigao i pobio se s njime sve dok ovaj nije pristao da žena odluči za kog će poći.</s><s>Ona je rekla da neće poći za Tristana, jer on nije prvi pohitao da je spasi, već je to uradio njen muž.</s><s>Stoga je zamolila Bleoberisa da je odvede u samostan gdje joj muž leži ranjen, pa je Bleoberis to i uradio Tako su se Segwarides i njegova žena barem formalno izmirili.</s>

<s>Segwarides je ubijen kad je pokušao spriječiti Lancelota da spasi Guineveru od smrtne kazne.</s>

<s>Izvori</s>

<s>Vanjske veze</s>

<s>Segwarides na portalu Nightbringer</s>

<s>Arturijanski likovi
Arturijanske legende</s>

